TUFทุบสถิติไตรมาส3พุ่ง ทั้งปีโต40%
TUF กำไรทุบสถิติ ไตรมาส 3 กว่า 1,561 ล้านบาท พุ่ง 91% มั่นใจปีนี้รายได้โตกว่า 40% พร้อมรับมือน้ำท่วม
30 ต.ค. 2565

TUF กำไรทุบสถิติ ไตรมาส 3 กว่า 1,561 ล้านบาท พุ่ง 91% มั่นใจปีนี้รายได้โตกว่า 40% พร้อมรับมือน้ำท่วม
นายธีรพงศ์ จันศิริ ประธานกรรมการบริหาร บริษัท ไทยยูเนี่ยน โฟรเซ่น โปรดักส์ (TUF) เปิดเผยว่า ในไตรมาส 3 ปีนี้ บริษัทมีกำไรสุทธิ จำนวน 1,561 ล้านบาท กำไรต่อหุ้น 1.63 บาท เพิ่มขึ้น 91% จากงวดเดียวกันของปีก่อน และเพิ่มขึ้น 26.13% จากไตรมาส 2 ซึ่งถือว่าเป็นกำไรที่ทำสถิติสูงสุดอีกครั้งหนึ่งและสามารถรักษาการทำกำไรขั้นต้นได้เป็นอย่างดี ทำให้มาร์จินดีขึ้นเป็น 17% สะท้อนถึงนโยบายการควบรวมกิจการกับเอ็มดับบลิวแบรนด์
ขณะที่ยอดขายในไตรมาส 3 ในรูปเงินเหรียญสหรัฐเพิ่มขึ้น 50% เป็น 831 ล้านเหรียญสหรัฐ และในรูปเงินบาทเท่ากับ 2.51 หมื่นล้านบาท เพิ่มขึ้น 44%
สำหรับงวด 9 เดือนปีนี้ บริษัทมีกำไรสุทธิ 3,551 ล้านบาท หรือหุ้นละ 3.71 บาท เพิ่มขึ้น 41% จากช่วงเวลาเดียวกันปีก่อนและยังมั่นใจว่ารายได้ปีนี้จะเติบโตกว่า 40% และในปี 2558 จะมีรายได้ทั้งสิ้น 4,000 ล้านเหรียญสหรัฐ 
สำหรับวิกฤตหนี้ยุโรปที่เกิดขึ้นจะไม่ส่งผลกระทบต่อบริษัทและบริษัทมีการติดตามสถานการณ์อุทกภัยอย่างใกล้ชิด โดยโรงงานตั้งอยู่ใน อ.เมือง จ.สมุทรสาคร เป็นทางผ่านของน้ำเพื่อไหลลงสู่แม่น้ำท่าจีน บริษัทจึงต้องมีการเตรียมพร้อมรับกับสถานการณ์ตลอดเวลา